**Stare**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umerii de primăvară

Uzi de lacrimi de lumină

Reazemă întâia seară

De suspine și de tihnă.

Îmi întind pleoapa bătrână

Peste îngerii din poartă,

Flori de ceară-mi cresc din mână

Tâmpla nopții prind de toartă.

Glezna mea neîmblânzită

Pipăie cerul cu stele

De înalturi flămânzită

Strângând noaptea în inele.

Cu aripa aplecată

Încă zbor în noaptea largă-n

Primăvara înserată

Îngerii dându-i în leagăn.